**תקציר**

מאמר זה עוסק בגן הארכיאולוגי בחווה החקלאית, בית ספר נושאי אליו מגיעים ילדי העיר כרמיאל מגן חובה ועד כיתות העל יסודי. הגן הינו פרי עבודה משותפת של מנהל החווה וצוות מערך ההנחלה ברשות העתיקות ומהווה כר פעילות ללמידה חוץ כיתתית.

חשיבות רבה קיימת במוסדות החינוך להקניית ידע וערכים לבאים בשעריהם. לתחום הארכיאולוגיה יכולת להוות מקצוע למידה רב תחומי ובינתחומי, שייחודו במפגש ערכי ובלתי אמצעי של התלמידים עם נופי ארץ ישראל, אתריה והמורשת העשירה בה. כן יש לו חשיבות רבה ביצירת זיקה חיובית בין הלומדים לבין הארץ, נופיה ותולדותיה .

הקמת הגן הארכיאולוגי בכרמיאל הביאה ללמידה בשטח של ההיסטוריה החקלאית האזורית בגליל. דרך הגן התלמידים חווים את הגילוי והשותפות בלמידה. הפעילות בגן מסייעת גם ברכישת ערכים שונים ע"י הלומדים. להקמת הגן חברו אנשי רשות העתיקות מגף מוזיאונים ואנשי מערך ההנחלה. הפעילות בגן לוותה בשאלות עקרוניות של עד כמה למידה ואיך, וכן דיון וחשיבה לערכים הניתנים מהפעילות בו. לכל אורך הדרך נבחנה שאלת היכולת של הפעילות בגן כיוצרת למידה אחרת. המאמר מעלה סוגיה זו ומנסה לבחון אותה לעומק.

מהי הלמידה האחרת? עד כמה הפעילות במסגרת החווה החקלאית בכרמיאל בשיתוף מערך ההנחלה של רשות העתיקות הולידה צורה ייחודית של למידה חוץ כיתתית, הנותנת מענה לסקרנות התלמידים ויוצרת למידה מעניינת, חווייתית וערכית?